Оранжево морето

Зеленчуци, който не яде
2018-11-11 11:00 - 12:00 (Europe/Sofia) | Куклен театър, ul. Dragoman 4, Varna, 9000, Bulgaria
Забавен, образователен спектакъл,запознаващ децата с необятния свят на плодовете и зеленчуците. Една неочаквана разходка из вълшебната градина на въображението, която разпалва апетита към полезните храни. Всяка разходка е весела и приятна, но когато се разхождаш в компанията на витамините A, B, C и D, се приготви за истински приключения. Атрактивен, неочакван и музикален, спектакълът пленява своите малки и големи зрители с неповторимо очарование.

Драматизация и постановка Вера Стойкова
Музика Иван Кръстев
В ролите:
Галин Гинев, Стоян Стоянов, Диана Цолевска, Вера Стойкова

Как да учим по-лесно и бързо с помощта на Мнемониката
2018-11-10 13:00 - 14:00 | Мол Варна ЕАД, Бул. Владислав Варненчик 186, Варна, 9009
На 10 и 11 ноември Ви каним на Фермерски Пазар Варна в Мол Варна ЕАД и пред ФКЦ-Варна, да се включите в лекция и работилница на тема: Как да учим по-лесно и бързо с помощта на Мнемониката. Основен фокус на събитието ще бъдат чуждите езици. От темата могат да се възползват както възрастните, така и децата. Лекцията и работилницата за възрастни ще бъде от 12:00 до 13:00ч., за децата от 13:00 до 14:00ч.
Ще дискутираме теми като как и защо запомняте информация дълготрайно. Защо мозъкът “Изтрива” голям процент от това, което се опитвате да научите, въпреки многократните повторения и как да го преодолеете. Ще се демонстрира как на практика може да се запомнят сложни думи, цифрови данни и думи на английски език.
Лектор на събитието е Веселина Томова (УЦ „Скоростно Учене“), чиято основна цел е да улесни ученето и запаметяването на голям обем от информация.
Веселина е и председател на сдружение „Образование и знание“ и младежки делегат към постоянна комисия на „Наука и образование“ към общински съвет – Варна. По образование е магистър психолог.Вход: свободен
Заповядайте! 🙂

Рапунцел
2018-11-10 11:00 - 12:00 | Куклен театър, ul. Dragoman 4, Varna, 9000, Bulgaria
В непристъпна кула без врата, далече от хорските очи, живее дългокосата красавица Рапунцел. Затворена там от магьосницата баба Готел, напълно откъсната от света, девойката копнее да бъде свободна. Неочаквано се появява принц на бял кон. Ще успее ли Рапунцел да се спаси?
Спектакълът е създаден по едноименната приказка на братя Грим, любима на поколения деца, израснали с нейните послания за правото на свободен избор и силата на любовта!
В драматизацията са вплетени елементи от оригиналната приказка на Джамбатиста Базиле и варианта на Шарлот-Роз дьо ла Форс – писатели, творили през 17 век.
За деца над 5 години

По братя Грим
Драматизация и постановка Росица Миновска-Деведжиева
Сценография и костюми Свила Величкова
Музика Пламен Мирчев-Мирона
В ролите:
Евгения Василева, Емилия Петкова, Боян Стоянов

Интензивен двудневен курс за бременни и майки!
2018-11-10 10:00 - 2018-11-11 17:00 | х-л Черно море, бул. Сливница 33, Варна, Bulgaria
Поради огромният интерес от страна на бъдещите майки и майките с малки дечица ние организираме този БЕЗПЛАТЕН Интензивен двудневен курс за бременни и майки.
Можете да се РЕГИСТРИРАТЕ за участие САМО В: https://goo.gl/LM3qEn
Всяка регистрация на посочения сайт Ви осигурява само 1 седящо място.
РЕГИСТРАЦИЯ: https://goo.gl/PdehA8
Можете да видите програмата, лекторите и нашите партньори в нашия сайт на адрес: https://goo.gl/o8y6eY

Арт Ателие "Веселата стая", Автопортрет
2018-11-04 15:00 - 16:15, 2018-10-28 15:00 - 16:15 | ИНФО България, бул. "Владислав Варненчик" № 11, Варна, 9000, Bulgaria
Темата тази седмица: Как изглеждаме, кои черти ни отличават от другите, как те ни виждат и…ще си направим: Автопортрет 😎😛👌ще научим как да опишем себе си с рисунка, ще се забавляваме с боички, и с пастели, и с моливи, и с флумастери.:)
Ще смесим и техники, за да е по-пъстро и забавно! 😍👍🎉👌 За да са слънчеви детските очички! 😘🌻 С предварително записване, 15 лева с материалите за приблизително два ученически часа ♥
Максимум 4-5 деца.

Коледни вълшебства за Марая
2018-11-04 11:00 - 18:00 | Фестивален и Конгресен Център, бул. Сливница № 2, Варна, 9000, Bulgaria
Здравейте, добри хора! Организираме благотворителен базар в подкрепа на бебе Марая! На финалната права сме, събрахме 440 000 лева, остават още само 60 000 лева. Заедно можем да сътворим чудото и малката ни принцеса да оздравее. Сръчни ръчички , от цялата страна, създадоха и изпратиха „Коледни вълшебства”. Любезните ни домакини от „Фестивален и конгресен център” – Варна и „Фермерски пазар – Варна” ни предоставиха възможност и място да подредим дарените предмети. От ВАС, мили приятели, очакваме да ни посетите, да дарите средства за СПЕШНАТА ОПЕРАЦИЯ на нашето малко геройче и да си приберете частица любов, която да топли душите ВИ, в Коледната нощ и да ВИ напомня, че имате големи сърца!
https://www.facebook.com/%D0%A4%D0%B5%D1%80%D0%BC%D0%B5%D1%80%D1%81%D0%BA%D0%B8-%D0%9F%D0%B0%D0%B7%D0%B0%D1%80-%D0%92%D0%B0%D1%80%D0%BD%D0%B0-843573432330135/
Очакваме ви на 04.11.2018г. на Фермерският пазар, пред входа на ФКЦ-Варна в часовете между 11:00 и 18:00
Ако имате въпроси можете да позвъните на:
0896589445 – Евгения Павлова
0886590661 – Станимира Димитрова
0882031482 – Нели Петрова

Детски кулинарен клас
2018-11-04 11:00 - 13:00 | Largo, бул. Сливница 33, Varna, 9000, Bulgaria
Детски кулинарен клас
Уважаеми малки ГОТВАЧИ,
Тази неделя ще правим кексчета или КЪПКЕЙКС или МЪФИНИ или, както ви харесва . Пълнежът ще е такъв какъвто си го направите , тоест сладко, сирене, шунка, кашкавал, а може и всичко едновременно. Най-важното е, че ще е забавно, цапащо и вкусно.
Мама и татко са свободни да ви почакат на чаша кафе или нещо за хапване в ресторант „Ларго“.
Очакваме ви на 4 ноември – неделя от 11.00 часа
Куверт 15 лв включва
1 час кулинарни занимания
1 час безплатна игра в детския кът
Консумативите за работилницата
Сандвич + Вода
ВАЖНО!
Поради ограничения брой места, моля да потвърдите присъствието на вашето дете по телефона или на страницата ни.
Подходящо за деца от 3 до 12 г
За записване 087 966 8888

Варненско лято за деца
2018-11-04 11:00 - 12:00 | Фестивален и Конгресен Център, бул. Сливница № 2, Варна, 9000, Bulgaria
„Музикалните будители на България“ е музикална приказка, посветена на Деня на будителите – 1 ноември.

Концертът е част от съвместната инициатива на Дирекция „Култура и духовно развитие“ при Община Варна и НУИ „Добри Христов“. Серията образователни концерти се провежда с голям успех сред малките жители на морския град вече седма година. Обичайно програмата е ориентирана към най-малките слушатели, но този път, заради широкия спектър на темата, тя ще изкуши и малки, и големи. Както и в предишните събития, публиката ще научи интересни музикални истории, за да се превърне в една добре подготвена, чувствителна и образована аудитория.
Най-хубавите композиции от класическата, народната и естрадната българска музика ще бъдат изпълнени от солисти, оркестър народни инструменти, фолклорен танцов състав, певци. За да бъде пъстро и интересно, в концерта отново ще се включат малките балетисти и балерини от училището по изкуствата.
„Апелираме малките и големи зрители да научат или да си припомнят стиховете на песента „Детство мое“, защото искаме с нея да сложим финал на концерта и очакваме всички да пеем заедно“, казва Госпожа Виола. Тя обещава, че ще продължи традицията по време на музикалния спектакъл да има много игри и изненади.
Текстът можете да откриете във Фейсбук страницата на Международния музикален фестивал „Варненско лято“: https://www.facebook.com/…/a.58610633149…/1469117813191950/…
Музикалната приказка „Музикалните будители на България“ започва в 11:00 в неделя, 4 ноември, ФКЦ, Зала 1.

Варненско лято за деца

Българско – модерно и класическо
Музикалните будители на България

Симфоничен оркестър при НУИ „Д.Христов“- Варна
Диригент Страцимир Павлов
Водещ Руми Петрова „госпожа Виола”
Входът за концерта е свободен и за деца, и за родители.
Снимки: Росен Донев.

Лакома мецана
2018-11-04 11:00 - 11:45 | Куклен театър, ul. Dragoman 4, Varna, 9000, Bulgaria
Невероятният разказвач Ран Босилек ни пренася в света на животните и техните взаимоотношения, от които децата разбират, че когато човек мисли само за себе си и пренебрегва приятелството, му се случват твърде неприятни неща.
С много любов, майсторство и талант актьорите от ДКТ – Варна, разказват веселата история чрез музика, смях и настроение. И, разбира се, с чудесните кукли, изработени от майсторите в ателието на Кукления театър.
За деца над 3 години.

По Ран Босилек
Драматизация и постановка Дарин Петков
Сценография арх. Иван Цонев
Музикално оформление Светла Василева
В ролите :
Диана Стайкова, Таня Жекова, Красимир Добрев

Тиквонияда
2018-11-03 12:00 - 15:00 | Детски кът, Sea Garden, Varna, 9000, Bulgaria
ИГРИ И СЪСТЕЗАНИЯ С ТИКВИ
За поредна година, след Хелоуин ще изгоним духовете от парка! Много игри с тикви, разваляне на украсата и състезания, в които всеки ще спечели по нещо! Очакваме Ви на 3 ноември от 12:00 в Детски кът-Варна

Рисуване върху дрехи с Делян Тодоров на Фермерски Пазар Варна
2018-11-03 12:00 - 14:00 | Мол Варна ЕАД, Бул. Владислав Варненчик 186, Варна, 9009
За всички които обичат да рисуват, Делян Тодоров-ToltecSeed е готов да сподели своя опит за рисуването върху текстил на Фермерски Пазар Варна в Мол Варна ЕАД,ниво -2 тази събота.
Какво може да видите и научите при нас.
– Как можете да си направите шаблони и как да ги използвате най-ефективно
– Основни знания за текстилната боя и оптимизация на употребата и
– Преливане на цветове
Донесете подходяща за вас тениска или потник, заредете се желание за нови познания и нека силата бъде с вас за да заредите дрехата си с това което искате ДА БЪДЕ във и около вас.
Всички необходими материали са осигурени от нас!
Вход: 10лв (за материали и труд)
Очакваме ви!

Пепеляшка
2018-11-03 11:00 - 11:45 | Куклен театър, ul. Dragoman 4, Varna, 9000, Bulgaria
„Пепеляшка” – любима приказка за деца и възрастни. Приказка, която кара зрителите да повярват в чудесата и да искат отново и отново да преживеят трогателната история на бедното момиче, което става принцеса.
Разказана с въображение, изиграна с чувство, „Пепеляшка”живее на сцената на Варненския куклен театър повече от 15 години. В разказа на актьорите умело се вплита и участие на децата от публиката, които магията на театъра превръща в принцеси, гълъбчета и кончета. Тези незабравими моменти всеки път връщат времето назад към приказното кралство на Шарл Перо.
За деца над 3 години.

По Шарл Перо
Постановка Джанан Каба
Сценография Свила Величкова
Драматизация Джанан Каба и Александър Илиев
Музикално оформление Светла Василева
В ролите:
Таня Велянова, Таня Жекова, Галин Гинев

Захранването на бебето
2018-11-03 10:00 - 12:00 | Фестивален и Конгресен Център, бул. Сливница № 2, Варна, 9000, Bulgaria
Захранването на бебето
Захранването на бебето се възприема от много майки като нещо много сложно, мамите са несигурни и объркани от многото противоречива информация, която намират из родителски форуми, чуват от своите роднини или приятелки. Въпросът „Кога да започна?“ помрачава спокойствието им, а след него идват още много подобни. Ако имаш още въпроси, заповядай на Училище за родители „Моето дете“ във Фестивален и Конгресен Център Варна
Какво сме ти подготвили:
Лекция 1: Захранване на бебето
• Кога да започнем захранването?
• С какво да започна – плод или зеленчук?
• Вероятни проблеми и решения
Лекция 2: Хранене на детето от 1 до 2 г.
• Нови храни
• Създаване на навици
• Алергени
Лектор: д-р Панделиева, педиатър.
За първите 20, пристигнали на нашата лекция, сме приготвили специален подарък.
Традиционната ни томбола този месец също ще зарадва късметлийките.
Всички гости ще си тръгнат с традиционния комплимент – комплект списания „Моето дете“, „Журнал за Жената“, „National Geographic Kids“ и „Story“.
Нашите лекции са безплатни и не изискват предварително записване!
Очакваме те!

Цял ден игра в парка на 2ри ноември
2018-11-02 10:00 - 18:00 | Детски кът, Sea Garden, Varna, 9000, Bulgaria
САМО на 2ри ноември/ петък / от 10:00-18:00ч. ИГРАЕШ КЪДЕТО ИСКАШ, КОЛКОТО ПЪТИ ИСКАШ! САМО ЗА 12,99ЛВ.
Промоцията важи само в деня. Не може да се преотстъпва на друго лице.
Промоцията:
– ВАЖИ само в деня на закупуването й до 18:00ч.*
*След посочения час ИГРАТА СЕ ПРЕКРАТЯВА!
-НЕ ВАЖИ за атракцион: СТРЕЛБИЩЕ, ЗАНИМАЛНЯ, КЛАТУШКИ И АРКАДНИ ИГРИ.
-Продава се на касите на Детски кът-Варна в посочените дни от 10:00ч. до 17:30ч.
Aко на атракционите има опашка от чакащи, то те се пропускат до достигане на нов ред на съоръжението!

Детска есенна занималня в Capella Play, Мол Варна
2018-11-01 10:00 - 2018-11-02 17:00 | Мол Варна ЕАД, Бул. Владислав Варненчик 186, Варна, 9009
Ден на народните будители ще се отбележи в детски центрове Capella Play с весела Есенна занималня на специални празнични цени. В рамките на есенната ваканция, в дните 1-ви и 2-ри ноември децата на възраст от 4 до 12 години ще могат да участват в различни забавни игри.
При закупен пакет за два дни Есенна занималня получавате ПОДАРЪК: карта за неограничена игра за събота и неделя.
Повече информация вижте тук: https://www.capellaplay.bg/bg/promo-paket-esenna-zanimalnya-na-1-vi-i-2-ri-noemvri-v-capella-play
Къде: детски център Capella Play в Мол Варна.
Кога: 01.11. – 02.11.18г. от 10:00 до 17:00 часа
За повече информация: 0700 359 09

Еко Будител
2018-11-01 10:00 - 13:00 | Морска Гара, Port Varna, Varna, 9000, Bulgaria
Скъпи приятели, да отбележим Деня на народните будители! Предлагаме ви едно еко-събуждане с кампания Еко Будител!
Навръх Деня на народните будители – 1 ноември, ще разменяме пластмасови отпадъци от опаковки за знания.

Ние, Еко Партнърс, сме приготвили за вас ваучери за покупка от мрежата от книжарници на „Сиела“ в цялата страна и от електронния магазин на веригата на ciela.com.

Срещу пластмасови отпадъци от опаковки в количество над 3 кг., ще получите ваучер на стойност 10 лв.

Може да предадете за рециклиране пластмасови опаковки с кодове 1 (PET), 2 (HDPE), 3 (PVC), 4 (LDPE), 5 (PP), 6 (PS). Това са:

бутилки от вода, безалкохолни, бира, сокове, мляко (вкл. капачките);
опаковки на шампоани, миещи препарати, течни сапуни, козметични продукти;
кутии за храни, сладолед;
найлонови торби и пликове;
кофички от кисело мляко;
други опаковки.

Да отворим очите си за огромния проблем, който създаваме – замърсяването с пластмаса.

Заповядайте на 01 ноември (четвъртък) между 10:00 и 13:00 ч. при Морска гара.
Очакваме ви!

***

Защо пластмаса?

Пластмасата е един от най-разпространените и широко използвани материали в света. Всяка секунда глобално се използват около 160 000 найлонови торбички, което прави около 5 трилиона броя за година. Също така, всяка година в света се използват около 500 милиарда пластмасови чашки за еднократна употреба. Огромна част от стоките са опаковани в пластмасови опаковки. Заради липса или недостатъчно оползотворяване в някои от страните – най-големи производители на пластмасови отпадъци, като например Китай, Индонезия, Индия, както и цялостно свръхпотребление и непълно оползотворяване на пластмасови отпадъци в света, огромни количества от тях биват изхвърлени в природата – на открити сметища, от където попадат в реките, моретата и океаните, тровейки околната среда и обитателите ѝ, включително хората, по целия си път. Всяка минута в океаните попада количество пластмасови отпадъци, което се равнява на пълен камион. Около 90 % от отпадъците в океана са пластмасови, а 40 % от пластмасовите отпадъци са от опаковки. За най-големият остров от боклук в Тихия океан се смята, че може да достига размери колкото територията на Русия.

Да, ние сме в България и не можем да видим тези опустошителни глобални мащаби на проблема. Ние можем да намалим замърсяването по българските земи, в българските реки и в Черно море. Данните за замърсяването в Черно море също показват 85 % дял на пластмасовите отпадъци.

Имайки изградени системи за разделно събиране и оползотворяване на отпадъците, сме максимално улеснени и длъжни да правим всичко, за да не допускаме попадането им в природата.
А най-добре да спрем да използваме и купуваме опаковки за еднократна употреба. Спокойно можем да ги заменим с алтернативни за многократна употреба – торбички, чаши, чинии, прибори, кутии.
http://ecopartners.bg/bg/кампании-и-инициативи/145

Уроци по скейт, ролери или кънки
2018-11-01 08:00 - 2018-12-31 17:00 | ХАЛЕ 3, бул. Христо Ботев 3, Варна, 9000, Bulgaria
Карането на скейт, ролери или кънки е не само приятно, но и здравословно. Усвоите ли правилно основата, ви гарантираме наслада от тези спортове.
„Progression Skate School“ предлага уроци както за начинаещи, така и за напреднали, които желаят да се развиват в конкретен стил.
Школата разполага с протекция, скейтове и ролери.
Инструкторите, които ще водят Вашето обучение, са с дългогошен и международен опит.
Предлагаме както групови, така и индивидуални уроци.

Halloween party с Red Hot Pizza
2018-10-31 19:00 - 23:00 | Red Hot Pizza, ул. Студентска 1, Варна, 9000, Bulgaria
На 31 Октомври Red Hot Pizza Ви кани на детското Halloween party. Ще има много забавления, подаръци, танци, рисуване на празничен грим и изненади. Не забравяйте костюмите си !!!
Очакваме Ви!

Halloween Party
2018-10-31 19:00 - 21:00 | Гранд Мол Варна, 2 Andrey Saharov Str., Varna, 9000, Bulgaria
Хелоуин Парти с Криско, Тита и Боро Първи.

ПАРТИ за страшни безстрашници
2018-10-31 18:00 - 22:00 | Largo, бул. Сливница 33, Varna, 9000, Bulgaria
Детски кът „Ларго Кидс“ ви предизвиква да участвате в ХЕЛОУИНСКО предизвикателство.
От вас се изисква
1. Добро настроение и усмивки
2. По желание костюм
3. Присъствие
Ние осигуряваме
1. Добро настроение и усмивки
2. СТРАШНИ зали за забавление
3. СТРАХОВИТИ Аниматорки
4. Хелоуински грим
5. Лакомства
6. Награди за най-добре маскираните БЕЗСТРАШНИЦИ
Начало 18.00
Вход свободен!
Поради ограничен брой места , може да запишете вашето дете предварително по телефона или на съобщение във фейсбук страницата ни
0879668888

Щуро парти с много игри и изненади! Вход свободен!
2018-10-31 17:30 - 20:00 | Детски кът „Варненче“, Бул. "Княз Борис I "115, Варна, 9000, Bulgaria
Заповядайте Хелоуин парти с Детски кът „Варненче“! Очакваме ви на 31.10 от 17:30 ч. в детски кът „Варненче“, Спортна зала вх. 2.
Вход свободен!
За повече информация тел. 0879/050-888

Хелоуински Курабийки и Дискотека
2018-10-30 18:00 - 19:30 | Kramer Kids, ул. Никола Вапцаров № 5, Варна, Bulgaria
Заедно с децата ще си изработим и украсим забавни курабийки. И докато те се пекат във фурната ще танцуваме и щуреем. Който иска може да дойде със собствен костюм , ние ще гримираме децата. Вкусните Хелоуински курабийки ще бъдат споделени с домашна лимонада.
Събитието е с предварително записване на телефон – 0895 591 280.
Куверт – 15 лева.

Молски приключения
2018-10-28 13:00 - 14:00 | Мол Варна ЕАД, Бул. Владислав Варненчик 186, Варна, 9009
В разгара на есента Молски приключения се завръщат с още повече игри и забавления за всички малчугани. С тях отново ще бъдат любимите актьори от Държавния куклен театър – Варна, а децата, които се представят най-добре в надпреварата, ще получат страхотни подаръци от обектите в търговско-развлекателния център на Мол Варна ЕАД.
Желаещите да се впуснат в приключенията трябва само да се регистрират на бюро „Информация“, а по време на състезанието да бъдат с придружител. Забавлението е подходящо за деца от 4 до 11 години, такса за участие не се заплащ

Страшно МУХЛЯСАЛО парти
2018-10-28 12:00 - 15:00 | Детски кът, Sea Garden, Varna, 9000, Bulgaria
Страшно МУХЛЯСАЛО парти
28 октомври начало 12:00ч.
– конкурс за най-добър костюм
– артистично представяне на костюма
Или:
Артистичен кръг
– конкурс за най-страшно изречение с думите: Мухлясал, Зомби и Страх
– страховито спускане от кулата на Вампира
-ДЖ парти с dj Скелетор
– 2 часа ужаси и песни с герои чудесни
*За всички търсачи на ужасяващи приключения 27 и 28 октомври от 17:00ч. Заповядайте в гората на Зомбитата! Страха е гарантиран!

ЗА ДВАМА – работилница за билкови бомби за баня
2018-10-28 11:30 - 13:00 | The Social Teahouse, ул. Преслав 53, Varna, 9000, Bulgaria
ЗА ДВАМА – работилница за билкови бомби за баня
Ето какво ви предлагаме, да си създадете сами АРОМАТНИ БОМБИ ЗА БАНЯ, които „експлодират” във вода. Да поиграете като децата и да усетите, отново, чудото на сътворяването.
Какво ще получите:
– 9 бр. ароматни бомби по ваша рецепта– 35 гр;
– 1 бр. Ароматна бомба във форма на сърце с вградено лично послание;
– Много минути, изпълнени със смях и забавления
– Спомени, които ще ви топлят в студените зимни вечери
Цена – 16 лв.
Времетраене 90 мин.
С предварително записване на 0879 99 13 18
Какво е „Билкова бомба за баня“
Билковите бомби за баня представляват бълбукащи соли, ухаят страхотно, цветни и интересни, направени единствено от естествени продукти и билки. Едно прекрасно забавление за сетивата и кожата, в което може да се потопите по специална ваша рецепта.
Тези бомбички превръщат водата в извор на радост и здраве.
Как се ползват „Билковите бомби за баня“:
Настанете се удобно. Поставете бомбата във дълбок съд с топла водата. Наследете се на прекрасните балончета, които ще се появят на повърхността. Потопете тялото или краката си във водата. Вдишайте дълбоко и се насладете на живия аромат , докато потъвате в газирано- хидратиращата смес. Сътворена от натурални съставки и масла, Бомбата за баня е създадена да ви поглези. Тя пречиства сетивата и ума ви. Детоксикира тялото ви .Обогатява, хидратира и омекотява кожата ви. Чудесен помощник за справяне със първите симптоми на настинка и грип.

Кулинарна работилница за малки Страшилища
2018-10-28 11:00 - 13:00 | Largo, бул. Сливница 33, Varna, 9000, Bulgaria
Уважаеми малки СТРАШИЛИЩА,
Не пропускайте специалното Хелоуинско издание на кулинарната ни работилница, защото ще падне голямо цапане и мацане. Ще изберем най-грозната тортила с пълнеж и най-страшния прилеп от сирене. Ще си направим паяжина от чувал за смет, която може да окачите вкъщи за ужас на мама. С две думи ще е СТРАШНО забавно!
Мама и татко може да почакат своите СТРАШИЛИЩА на чаша кафе или вино и нещо за хапване в ресторант „Ларго“.
Очакваме ви на 28 октомври – неделя от 11.00 часа
Куверт 15 лв включва
1 час кулинарни занимания
1 час безплатна игра в детския кът
Консумативите за работилницата
Сандвич + Вода
ВАЖНО!
Поради ограничения брой места, моля да потвърдите присъствието на вашето дете по телефона или на страницата ни.
Подходящо за деца от 3 до 12 г
За записване 087 966 8888

Среща с анимационните герои Лори и Флюк и безплатна прожекция
2018-10-28 11:00 - 12:30 | Дом на архитекта, Мусала 10, Varna, 9000, Bulgaria
За първи път героите от кукления “ Вълшебното копче “ ще напуснат студиото и ще се срещнат с публиката. Ще бъдат показани и част от декорите от света на зайчетата Лори и Флюк, както и детайли от сцените за новия филм.
Ще ви зарадваме с безплатна прожекция на “ Вълшебното копче“. Ще бъдете първите зрители, пред които ще покажем кадри от новата продукция „Тайната на Пипин“.
Заповядайте в Дом на Архитекта oт 11 часа, за да разгледате експозицията и да се запознаете с част от екипа.
Безплатната прожекцията ще започне в 11.30 часа.
Краят на събитието е в 12.30 часа.
Ще ви очакваме на 28 октомври да отпразнуваме заедно Световният ден на анимацията с една нежна история, създадена изцяло от варненски екип.

Автор и режисьор на проекта е Mira Arnaudova – фотограф и аниматор, която е създател на типажите и шивач на куклите. Приятната музика към детския филм е на маестро Страцимир Павлов – диригент, композитор и преподавател, носител на редица наши и международни музикални награди. Другите добротворци са Ево Генов, Станислав Евстатиев и разбира се Свилен Иванов.

„Вълшебното копче“ е красива история за семейство Плюшон задружни, кротки и трудолюбиви зайчета Лори и Флюк, и техните родители мама Марта и татко Пипин.
Приятно гледане!
http://www.the-magic-button.com

Хелоуин парти
2018-10-28 10:30 - 2018-10-29 22:00 | The Room, Ул. Тодор Каблешков 40, Varna, 9000, Bulgaria
28’10 -10.30-12.30h
Заповядайте при нас
забавата е час след час,
свещник-тиква ще направим
с цветове различни ще го оцветим и много ще се веселим🕺💃🎃
За Хелоуин ще се почерпим – повесеслим,
очакват ни много игри и изненади 🤗
29.10 10.30-12.30h :
И малките обичат да празнуват,
рисунки, танци, веселби!
Да хапнат, за да имат сили,
за хелоуинските игри!
29’10 -18.30-20.30 h :
Чудовищна украса и детски лакомства,
игри със тикви и метли, състезания,
балони, танци, настроение,
едно голямо хелоуинско приключение!
Предварително записване в Детския център или на тел:0886 646207 🎃🎃🎃
Цена:16 лв 👻👻👻

Уроци по изобразително изкуство за деца от 4-15 г.
2018-10-28 10:30 - 12:30 | Детска арт школа Светлик, Бриз, Varna, 9000, Bulgaria
Заповядайте на нашите уроци по изобразително изкуство! Запознаваме се с видовете изобразително изкуство. Работим с различни изобразителни техники, използвайки различни методи за мотивация, като не рядко, те включват игри, рисуване на открито, рисуване по натура, запознаване с творчеството на стари майстори и бележити художници, дискусия, разговори, дори експерименти. Целта е в една приятна и приятелска атмосфера, да развиваме и поддържаме творческото начало, въображението, креативността и знанието . Всички, които имат желание са добре дошли, да изследваме, учим и творим, заедно!
Материалите се предоставят от школата!
Цената за едно посещение – 12 лв от 10.30- 12.30ч
Телефон за записване и допълнителни въпроси: 0988973472 Светла Кръстева-Димова
